Document ID: 32011D0253
Publication Date: 2011-04-26

Title and Content:
KOMISIJAS ĪSTENOŠANAS LĒMUMS
(2011. gada 26. aprīlis),
ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar metobromurona, S-abscizskābes, Bacillus amyloliquefaciens subsp. plantarum D747, Bacillus pumilus QST 2808 un Streptomyces lydicus WYEC 108 iespējamo iekļaušanu Padomes Direktīvas 91/414/EEK I pielikumā
(izziņots ar dokumenta numuru C(2011) 2675)
(Dokuments attiecas uz EEZ)
(2011/253/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
tā kā:
(1)
Direktīvā 91/414/EEK ir paredzēts izveidot to darbīgo vielu sarakstu, kuras Eiropas Savienībā atļauts iekļaut augu aizsardzības līdzekļu sastāvā.
(2)
Uzņēmums Belchim crop protection NV/SA2010. gada 15. decembrī iesniedza Francijas iestādēm dokumentāciju par darbīgo vielu metobromuronu kopā ar pieteikumu iekļaut to Direktīvas 91/414/EEK I pielikumā.
(3)
Uzņēmums Valent BioScience Corporation2010. gada 9. decembrī iesniedza Nīderlandes iestādēm dokumentāciju par darbīgo vielu S-abscizskābi kopā ar pieteikumu iekļaut to Direktīvas 91/414/EEK I pielikumā.
(4)
Uzņēmums Mitsui AgriScience International SA/NV2010. gada 21. oktobrī iesniedza Vācijas iestādēm dokumentāciju par darbīgo vielu Bacillus amyloliquefaciens subsp. plantarum D747 celmu kopā ar pieteikumu iekļaut to Direktīvas 91/414/EEK I pielikumā.
(5)
Uzņēmums AgraQuest Inc. 2010. gada 3. decembrī iesniedza Nīderlandes iestādēm dokumentāciju par darbīgo vielu Bacillus pumilus QST 2808 celmu kopā ar pieteikumu iekļaut to Direktīvas 91/414/EEK I pielikumā.
(6)
Uzņēmums FuturEco BioScience SL2010. gada 6. augustā iesniedza Nīderlandes iestādēm dokumentāciju par darbīgo vielu Streptomyces lydicus WYEC 108 celmu kopā ar pieteikumu iekļaut to Direktīvas 91/414/EEK I pielikumā.
(7)
Francijas, Nīderlandes un Vācijas iestādes Komisijai norādīja, ka sākotnējā pārbaudē izskatītā dokumentācija par minētajām darbīgajām vielām šķietami atbilst Direktīvas 91/414/EEK II pielikumā noteiktajām prasībām attiecībā uz datiem un informāciju. Iesniegtā dokumentācija atbilst arī Direktīvas 91/414/EEK III pielikumā noteiktajām prasībām attiecībā uz datiem un informāciju saistībā ar vienu augu aizsardzības līdzekli, kura sastāvā ir attiecīgās darbīgās vielas. Saskaņā ar Direktīvas 91/414/EEK 6. panta 2. punktu pieteikumu iesniedzēji dokumentāciju pēc tam nosūtīja Komisijai, kā arī pārējām dalībvalstīm un nodeva izskatīšanai Pārtikas aprites un dzīvnieku veselības pastāvīgajā komitejā.
(8)
Ar šo lēmumu Eiropas Savienības līmenī oficiāli jāapstiprina, ka dokumentāciju principā atzīst par atbilstīgu Direktīvas 91/414/EEK II pielikumā noteiktajām prasībām attiecībā uz datiem un informāciju un III pielikumā noteiktajām prasībām vismaz attiecībā uz vienu augu aizsardzības līdzekli, kas satur vienu no attiecīgajām darbīgajām vielām.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Dokumentācija, kas attiecas uz šā lēmuma pielikumā norādītajām darbīgajām vielām un ir iesniegta Komisijai un dalībvalstīm, lai panāktu minēto vielu iekļaušanu Direktīvas 91/414/EEK I pielikumā, principā atbilst minētās direktīvas II pielikumā noteiktajām prasībām attiecībā uz datiem un informāciju.
Dokumentācija atbilst arī Direktīvas 91/414/EEK III pielikumā noteiktajām prasībām attiecībā uz datiem un informāciju saistībā ar vienu augu aizsardzības līdzekli, kurš satur darbīgo vielu, ņemot vērā ierosinātos izmantošanas veidus.
2. pants
Ziņotāja dalībvalsts rūpīgi pārbauda 1. pantā minēto dokumentāciju un pēc iespējas drīz, bet ne vēlāk kā 2012. gada 30. aprīlī informē Komisiju par pārbaudes secinājumiem, kā arī sniedz ieteikumus par 1. pantā minēto darbīgo vielu iekļaušanu vai neiekļaušanu Direktīvas 91/414/EEK I pielikumā un ar to saistītajiem nosacījumiem.
3. pants
Šis lēmums ir adresēts dalībvalstīm.
Briselē, 2011. gada 26. aprīlī

Classification:
Level 1 Categories: 100142
100150
100147
100156
Level 2 Categories: 100169
100222
100249
100196
Level 3 Categories: 13
1422
77
2014
All Categories: 2081
2985
5070
616